《海门即日》
清代·朱景英

疆索宁忧控制遥，百年熙洽曀霾消。岛夷敢踞牛皮地，阃帅曾乘鹿耳潮。

横海楼船竞笳鼓，专城符节属嫖姚。承平羡尔当关策，入夜鱼龙镇不骄。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。